Vestfjordens Seilforening

Vestfjordens Seilforening var en seilforening som ble stiftet på Indre Vassholmen i Bærum i 1921. Den arrangerte populære regattaer der, hvor blant andre kronprins Olav, senere kong Olav, var en hyppig deltaker. De første årene seilte vassholmboerne med bruksbåtene sine, snekker. Senere anskaffet de egne regattabåter, og bygde selv blant annet flere 19 1/2 m² spissgattere. Foreningen hadde flere gode seilere blant medlemmene. Blant dem er Thor Thorvaldsen som tok OL-gull i drake både i London 1948 og Helsingfors 1952, og Christopher Gundersen som ble verdensmester i Europajolle i 2004.

Seilforeningen var stor innen snipe- og Nordisk Folkebåt (IF)- klassene. Startplassen for regattaer ble flyttet fra Indre til Ytre Vassholmen etter at Bærum kommune kjøpte Ytre Vassholmen i 1968. Det blir lagt ut flytebrygger på Ytre Vassholmen i sommerhalvåret til bruk for både seilerne og andre som benytter seg av friområdet og Kystledhytta.

Høsten 2010 ble Vestfjordens Seilforening slått sammen med Bærum Seilforening.

 Referanser 

 Eksterne lenker 


Kategori:Tidligere idrettslag i Norge
Kategori:Idrettslag i Bærum
Kategori:Idrettslag etablert i 1921
Kategori:Sjøfart i Akershus
Kategori:Seilforeninger i Norge
Kategori:Artikler i sjøfart-prosjektet